galenus.de-curandi-ratione-per-venae-sectionem 23
Καὶ μέντοι καὶ ἀποθανόντας τινὰς ἴσμεν ἐκ τῆς ὑποκειμένης ἀρτηρίας τῇ κατ’ ἀγκῶνα φλεβὶ τῇ ἔνδον . ἐνίους μὲν ἐν τῷ παραχρῆμα διὰ τὸν περιβληθέντα βρόχον , ἐθελησάντων τε τῶν ἰατρῶν ἐπέχειν , ὡς τὴν αἱμοῤῥαγίαν εἰς γάγγραιναν ἐλθεῖν , ἐνίους δ’ ὕστερον ἐν τῇ τῶν ἀνευρυσμάτων χειρουργίᾳ διαφθαρέντας . ἀναγκαῖον γὰρ ἐν ταύτῃ βρόχῳ διαλαμβάνεσθαι τὸ ἀγγεῖον . τὰς μὲν οὖν ἀξιολόγους κατὰ τὸ μέγεθος ἀρτηρίας διὰ ταῦτα φεύγουσιν οἱ ἰατροὶ , τὰς δὲ μικρὰς ὡς οὐδὲν μέγα δυναμένας ἀνύσαι . καίτοι καὶ αὗται πολλάκις ἡμῖν ὤφθησαν οὐ μικρὰν ὠφέλειαν ἐπιφέρουσαι μετὰ καὶ τοῦ συνουλοῦσθαι χωρὶς ἀνευρύσματος . καὶ μέντοι κᾂν μείζων ἀρτηρία ᾖ , καὶ αὐτὴ χωρὶς ἀνευρύσματος συνουλοῦται διαιρεθεῖσα πᾶσα . καὶ πολλάκις τοῦτο αὐτὸ τὸν ἐκ τῆς αἱμοῤῥαγίας κίνδυνον ἰάσατο . φαίνεται γὰρ σαφῶς ὅθ’ ὅλη δι’ ὅλης ἑαυτῆς ἐγκαρσίως διακοπῇ , τῶν μερῶν ἑκατέρων ἀνασπωμένων ἑκατέρωσε , τὸ μὲν ἄνω τοῦ μορίου , τὸ δὲ κάτω . τοῦτο μέν γε καὶ ταῖς φλεψὶν , ἀλλὰ μετρίου ὑπάρχει , ταῖς δ’ ἀρτηρίαις ἀεὶ μᾶλλον τῶν φλεβῶν . ἔγωγ’ οὖν ὅθεν ὁρμηθεὶς ἐπὶ τὸ διαιρεῖν ἀρτηρίας ἦκον ἤδη σοι φράσω . προτραπεὶς ὑπό τίνων ὀνειράτων δυοῖν ἐναργῶς μοι γενομένων ἦκον ἐπὶ τὴν ἐν τῷ μεταξὺ λιχανοῦ τε καὶ μεγάλου δακτύλου τῆς δεξιᾶς χειρὸς ἀρτηρίαν , ἐπέτρεψά τε ῥεῖν ἄχρις ἂν αὐτομάτως παύσηται τὸ αἷμα , κελεύσαντος οὕτω τοῦ ὀνείρατος . ἐῤῥύη μὲν οὖν οὐδ’ ὅλη λίτρα . παραχρῆμα δ’ ἐπαύσατο χρόνιον ἄλγημα κατ’ ἐκεῖνο μάλιστα τὸ μέρος ἐρεῖδον , ἔνθα συμβάλλει τῷ διαφράγματι τὸ ἧπαρ . ἐμοὶ μὲν οὖν τοῦτο συνέβῃ νέῳ τὴν ἡλικίαν ὄντι . θεραπευτὴς δὲ τοῦ θεοῦ ἐν Περγάμῳ χρονίου πλευρᾶς ἀλγήματος ἀπηλλάγη δι’ ἀρτηριοτομίας ἐν ἄκρᾳ τῇ χειρὶ γενομένης , ἐξ ὀνείρατος ἐπὶ τοῦτο ἐλθὼν καὶ αὐτός . ἑτέρῳ δὲ τραύματος ἐν τῷ σφυρῷ γενομένου διαιρεθείσης ἀρτηρίας , οὐκ ἐπαύετο μὲν ἡ φορὰ τοῦ αἵματος , ἄχρι κληθεὶς ἐγὼ διέτεμον ὅλην αὐτὴν , εἶτα τῷ διὰ τῆς ἀλόης καὶ μάννης καὶ τοῦ λευκοῦ τῶν ὠῶν ἐχρησάμην φαρμάκῳ λαγῴαις ἀναλαμβανομένῳ θριξὶ , καὶ χωρὶς μὲν ἀνευρύσματος ἐθεραπεύθη τὸ τραῦμα περισαρκωθέντος τοῦ στόματος τῆς ἀρτηρίας , ὁ δὲ ἄνθρωπος ἐτῶν ἤδη τεσσάρων ἐκ διαλειμμάτων οὐ μικρῶν ὀδυνώμενος τὸ ἰσχίον , ἐξ ἐκείνου τελέως ὑγιὴς ἐγένετο . ταῦτα οὖν ἔπεισέ με πολλάκις ἐν ἄκροις τε τοῖς κώλοις , καὶ μέντοι καὶ κατὰ τὴν κεφαλὴν ἀρτηρίας διαιρεῖν , ἐπὶ πᾶσιν ἀλγήμασιν , ὅσα διὰ θερμὴν οὐσίαν ἢ πνευματώδη τὴν γένεσιν ἔχειν ἔδοξεν , καὶ μάλιστα κατὰ τοὺς ὑμένας , ὧν τὸ ἄλγημα νυγματῶδές τ’ ἐστὶ καὶ πλατυνόμενον ἀτρέμα , τῆς μὲν νυγματώδους αἰσθήσεως καθ’ ἕν τι μέρος ὡς ἂν κέντρον τοῦ πεπονθότος τόπου γινομένης , τάσεως δ’ αἴσθησιν ἴσχοντος τοῦ περὶ τὸ κέντρον τοῦ μυὸς παντός .
Lemmas: καί μέντοι καί ἀποθνῄσκω τις οἶδα ἐκ ὁ ὑπόκειμαι ἀρτηρία ὁ κατά ἀγκών φλέψ ὁ ἔνδον . ἔνιοι μέν ἐν ὁ παραχρῆμα διά ὁ περιβάλλω βρόχος , ἐθέλω τε ὁ ἰατρός ἐπέχω , ὡς ὁ αἱμορραγία εἰς γάγγραινα ἔρχομαι , ἔνιοι δέ ὕστερον ἐν ὁ ὁ ἀνεύρυσμα χειρουργία διαφθείρω . ἀναγκαῖος γάρ ἐν οὗτος βρόχος διαλαμβάνω ὁ ἀγγεῖον . ὁ μέν οὖν ἀξιόλογος κατά ὁ μέγεθος ἀρτηρία διά οὗτος φεύγω ὁ ἰατρός , ὁ δέ μικρός ὡς οὐδείς μέγας δύναμαι ἀνύω . καίτοι καί οὗτος πολλάκις ἐγώ ὁράω οὐ μικρός ὠφέλεια ἐπιφέρω μετά καί ὁ συνουλόω χωρίς ἀνεύρυσμα . καί μέντοι ἔͅν μέγας ἀρτηρία εἰμί , καί αὐτός χωρίς ἀνεύρυσμα συνουλόω διαιρέω πᾶς . καί πολλάκις οὗτος αὐτός ὁ ἐκ ὁ αἱμορραγία κίνδυνος ἰάομαι . φαίνω γάρ σαφής ὅτε ὅλος διά ὅλος ἑαυτοῦ ἐγκάρσιος διακόπτω , ὁ μέρος ἑκάτερος ἀνασπάω ἑκατέρωσε , ὁ μέν ἄνω ὁ μόριον , ὁ δέ κάτω . οὗτος μέν γε καί ὁ φλέψ , ἀλλά μέτριος ὑπάρχω , ὁ δέ ἀρτηρία ἀεί μάλα ὁ φλέψ . ἐγώ οὖν ὅθεν ὁρμάω ἐπί ὁ διαιρέω ἀρτηρία ἦκον ἤδη σύ φράζω . προτρέπω ὑπό τίς ὄνειρος δύο ἐναργής ἐγώ γίγνομαι ἔκω ἐπί ὁ ἐν ὁ μεταξύ λιχανός τε καί μέγας δάκτυλος ὁ δεξιός χείρ ἀρτηρία , ἐπιτρέπω τε ῥέω ἄχρι ἄν αὐτόματος παύω ὁ αἷμα , κελεύω οὕτως ὁ ὄνειρος . ῥέω μέν οὖν οὐδέ ὅλος λίτρα . παραχρῆμα δέ παύω χρόνιος ἄλγημα κατά ἐκεῖνος μάλα ὁ μέρος ἐρείδω , ἔνθα συμβάλλω ὁ διάφραγμα ὁ ἧπαρ . ἐγώ μέν οὖν οὗτος σύβνω νέος ὁ ἡλικία εἰμί . θεραπευτής δέ ὁ θεός ἐν Πέργαμος χρόνιος πλευρά ἄλγημα ἀπαλλάσσω διά ἀρτηριοτομία ἐν ἄκρος ὁ χείρ γίγνομαι , ἐκ ὄνειρος ἐπί οὗτος ἔρχομαι καί αὐτός . ἕτερος δέ τραῦμα ἐν ὁ σφυρόν γίγνομαι διαιρέω ἀρτηρία , οὐ παύω μέν ὁ φορά ὁ αἷμα , ἄχρι καλέω ἐγώ διατέμνω ὅλος αὐτός , εἶτα ὁ διά ὁ ἀλόη καί μάννα καί ὁ λευκός ὁ ᾠόν χράω φάρμακον λαγῷος ἀναλαμβάνω θρίξ , καί χωρίς μέν ἀνεύρυσμα θεραπεύω ὁ τραῦμα περισαρκόω ὁ στόμα ὁ ἀρτηρία , ὁ δέ ἄνθρωπος ἔτος ἤδη τέσσαρες ἐκ διάλειμμα οὐ μικρός ὀδυνάω ὁ ἰσχίον , ἐκ ἐκεῖνος τέλειος ὑγιής γίγνομαι . οὗτος οὖν πείθω ἐγώ πολλάκις ἐν ἄκρος τε ὁ κῶλον , καί μέντοι καί κατά ὁ κεφαλή ἀρτηρία διαιρέω , ἐπί πᾶς ἄλγημα , ὅσος διά θερμός οὐσία ἤ πνευματώδης ὁ γένεσις ἔχω δοκέω , καί μάλα κατά ὁ ὑμήν , ὅς ὁ ἄλγημα νυγματώδης τε εἰμί καί πλατύνω ἀτρέμας , ὁ μέν νυγματώδης αἴσθησις κατά εἷς τις μέρος ὡς ἄν κέντρον ὁ πάσχω τόπος γίγνομαι , τάσις δέ αἴσθησις ἴσχω ὁ περί ὁ κέντρον ὁ μῦς πᾶς .